সম্প্রতি শোনা গিয়েছিল ডিজাইনার মণীশ মলহোত্রের জন্মদিনের পার্টিতে সুশান্ত সিংহ রাজপুতের সঙ্গে ‘ডার্টি ডান্সিং’ করেছেন কৃতী শ্যানন। কৃতী অবশ্য জোর গলায় অস্বীকার করেছেন সেটা। এমনিতেই ‘রাবতা’ ছবির শ্যুটিং শুরুর সময় থেকেই সুশান্ত আর কৃতীর অ্যাফেয়ারের গুজব ছড়িয়েছে। অনেকে এমনও বলেছিলেন যে, কৃতীর জন্যেই সুশান্তের আগের সম্পর্কটা ভেঙে যায়। এই পার্টির খবর পাওয়ার পর থেকে ফের তাঁদের নিয়ে চর্চা শুরু হয়েছে। সব শুনে বেজায় ক্ষেপে গিয়েছেন কৃতী। বলেছেন, ‘‘একবার শুধু সুশান্তের কানে ফিসফিস করে কিছু কথা বলেছিলাম। সেটাকে যদি লোকে ডার্টি ডান্সিং ভেবে নেয়, তাহলে কিছু করার নেই।’’